Frequently Asked Questions (FAQ)
ଭୁବନେଶ୍ୱର, ଅକ୍ଟୋବର ୧୧ (ଲୋକାଲ ୱାୟାର): ଇନଫରେନ୍ସିଆଲ ସର୍ଭେ ଷ୍ଟାଟିଷ୍ଟିକ୍ସ ଆଣ୍ଡ ରିସର୍ଚ୍ଚ ଫାଉଣ୍ଡେସନ (ଆଇଏସଏସ ଆଣ୍ଡ ଆରଏଫ)ର ଏକ ଦଳ ଲକଡାଉନ ଯୋଗୁଁ ପ୍ରବାସରୁ ଫେରିଥିବା ଶ୍ରମିକଙ୍କ ଜୀବିକା ସମ୍ପର୍କରେ ଗବେଷଣାତ୍ମକ ରିପୋର୍ଟ ପ୍ରସ୍ତୁତ କରିଛି ।
ଭାରତୀୟ ପରିସଂଖ୍ୟାନ ସେବା, ଭାରତୀୟ ଅର୍ଥନୀତି ସେବା, ଅଧସ୍ତନ ପରିସଂଖ୍ୟାନ ସେବାର ଅବସରପ୍ରାପ୍ତ ଅଧିକାରୀଙ୍କୁ ନେଇ ଗଠିତ ଏହି ସଂସ୍ଥା ଅଧିକ ପ୍ରବାସକୁ ଯାଉଥିବା ୬ଟି ରାଜ୍ୟ ଯଥା ବିହାର, ଛତିଶଗଡ, ଝାଡଖଣ୍ଡ, ଓଡିଶା, ଉତର ପ୍ରଦେଶ ଓ ପଶ୍ଚିମବଙ୍ଗର ପ୍ରତ୍ୟେକ କମିଶନରେଟରୁ ଗୋଟିଏ ଜିଲ୍ଲା ସମେତ ୩୪ଟି ଜିଲ୍ଲାକୁ ସର୍ବେକ୍ଷଣରେ ସାମିଲ କରିଥିଲା ।
ପ୍ରତି ଜିଲ୍ଲାର ୨୦ ଗ୍ରାମ ପଂଚାୟତ ଓ ପ୍ରତି ଗ୍ରାମ ପଂଚାୟତର ୫ ପ୍ରବାସୀ ଫେରନ୍ତାଙ୍କ ଠାରୁ ଫୋନରେ ତଥ୍ୟ ସଂଗ୍ରହ କରା ଯାଇଥିଲା ।
୫୦୫ ଗ୍ରାମ ପଂଚାୟତ ଓ ୨୯୧୭ ପ୍ରବାସୀଙ୍କୁ ନେଇ ଏହି ସର୍ବେକ୍ଷଣ ଜୁଲାଇ ୫ରୁ ଜୁଲାଇ ୨୧, ୨୦୨୦ ମଧ୍ୟରେ ହୋଇଥିଲା ।
ପ୍ରବାସୀ ଫେରନ୍ତାଙ୍କ ଗାଁରେ ଉପଲବ୍ଧ ଜୀବିକା ଓ ନିଯୁକ୍ତି ସୁଯୋଗ, ପ୍ରବାସୀ ଶ୍ରମିକଙ୍କ ପାଇଁ ବିକଳ୍ପ ଜୀବିକା ସୃଷ୍ଟି ପାଇଁ ସରକାରୀ ହସ୍ତକ୍ଷେପ/ସହାୟତା/ଯୋଜନାର ପ୍ରଭାବ ଆଦିକୁ ଗବେଷଣାରେ ଅନ୍ତର୍ଭୁକ୍ତ କରା ଯାଇଥିଲା ।
ଓଡ଼ିଶାର ପାଞ୍ଚଟି ଜିଲ୍ଲା ଭଦ୍ରକ, ଗଞ୍ଜାମ, କେନ୍ଦୁଝର, ମାଲକାନଗିରି ଓ ପୁରୀର ୪୩ଟି ବ୍ଲକର ୯୮ଟି ଗ୍ରାମ ପଂଚାୟତରେ ନମୁନା ସର୍ବେକ୍ଷଣ ହୋଇଥିଲା । ଓଡିଶାର ୪୯୭ ପ୍ରବାସ ଫେରନ୍ତାଙ୍କୁ ସର୍ବେକ୍ଷଣରେ ସାମିଲ କରା ଯାଇଥିଲା ।
ପ୍ରବାସୀ ପରିବାରର ଅଧିକାଂଶ ପୁରୁଷ (୯୮.୧୮%) ଅବିବାହିତ (୫୨.୫୨%) ଏକାକୀ (୯୬.୯୮%) ପ୍ରବାସ ଯାଇଥାନ୍ତି । ସେମାନଙ୍କ ବୟସ ଖୁବ କମ ।
ଅବିବାହିତ ପ୍ରବାସୀଙ୍କ ହାରାହାରି ବୟସ ୨୫.୫୭ ବର୍ଷ ଥିଲା ଓ ବିବାହିତଙ୍କ ବୟସ ୩୨.୬୪ ବର୍ଷ । ମୁଣ୍ଡ ପିଛା ଆୟ ଉପରେ ହାରାହାରି ନିର୍ଭରଶୀଳ ସଦସ୍ୟ ସଂଖ୍ୟା ୩.୨୪ ।
ପ୍ରବାସରେ କାମ ନଥିବା (୫୬.୭୪%) ଓ କୋଭିଡ-୧୯ ଭୟ (୪୦.୪୪%) ଭଳି ଦୁଇଟି ମୁଖ୍ୟ କାରଣ ଯୋଗୁଁ ପ୍ରବାସୀ ମାନେ ଘରକୁ ଫେରିଥିଲେ ।
ଘରକୁ ଫେରିବା ପରେ କିଛି ପ୍ରବାସୀ ପାରିବାରିକ କୃଷି କାର୍ଯ୍ୟରେ ନିୟୋଜିତ ହୋଇଥିବା ବେଳେ ଆଉ କେତେକ ବେକାର ଅଛନ୍ତି । ୪୯.୩୦% ପ୍ରବାସ ଫେରନ୍ତା କୃଷି କାର୍ଯ୍ୟରେ ସ୍ୱନିୟୋଜିତ ହୋଇଛନ୍ତି ।
ମାତ୍ର ୨.୮୨% ପ୍ରବାସ ଫେରନ୍ତା ଦିନ ମଜୁରିଆ ଭାବେ ଚାଷବାସ କିମ୍ବା ଏମଜିଏମଆରଇଜିଏରେ କାମ କରୁଛନ୍ତି । ୪୬.୬୮%ଙ୍କ ପାଖରେ ପ୍ରବାସରୁ ଫେରି ବେକାର ଅଛନ୍ତି ।
ପ୍ରବାସ ଫେରନ୍ତା ପରିବାରର ମୁଖିଆଙ୍କ ବର୍ତ୍ତମାନର ମାସିକ ହାରାହାରି ଆୟ ୧୨୨୬ ଟଙ୍କା ଥିବା ବେଳେ ପ୍ରବାସରେ ହାରାହାରି ମାସିକ ଆୟ ୧୬,୯୪୨ ଟଙ୍କା ଥିଲା ।
ଗାଁକୁ ଫେରିବା ପରେ ପ୍ରବାସୀମାନେ ଏକାଧିକ ଯୋଜନାରେ ସହାୟତା ପାଇଛନ୍ତି ।
୧୧.୧୦% ଜନଧନ ଆକାଉଂଟରେ ୫ ଶହ ଟଙ୍କା ପାଇଥିବା ବେଳେ ୬୩. ୩୮% କ୍ୱାରାଟାଂଇନ ସମାପ୍ତ ପରେ ୨ ହଜାର ଟଙ୍କା ଲେଖାଏଁ ସହାୟତା ପାଇଛନ୍ତି । ପିଡିଏସ ମାଗଣା ଚାଉଳ ୩୨.୩୯ % ଗ୍ରହଣ କରିଥିବା ବେଳେ ମାଗଣା ଡାଲି ୨୦.୯୩% ଗ୍ରହଣ କରିଛନ୍ତି ।
୫୯.୫୬% ପ୍ରବାସୀ ଫେରନ୍ତା ନିଜ କର୍ମସ୍ଥଳୀକୁ ଫେରି ଯିବାକୁ ଚାହୁଁଛନ୍ତି । ସେମାନଙ୍କ ମଧ୍ୟରୁ ୪୮.୩୧% ପୁରୁଣା କର୍ମସ୍ଥଳୀରେ ନିଯୁକ୍ତି ଆଶ୍ୱାସନା ପାଇ, ୩୫.୪୭% ନିଜ ଅଂଚଳରେ ନିଯୁକ୍ତି ସୁଯୋଗ ନପାଇ ଓ ୧୫.୨୦%ଙ୍କୁ ନିଯୁକ୍ତିଦାତା ନିଯୁକ୍ତି ଦେବାକୁ ଆଗ୍ରହୀ ଥିବାରୁ ପ୍ରବାସରେ ଯିବାକୁ ଇଚ୍ଛୁକ ଅଛନ୍ତି ।
୭୬.୬୧ ପ୍ରତିଶତ ଫେରିଯିବାକୁ ଚାହୁଁଥିବା ପ୍ରବାସୀ ନିୟମିତ ଚାକିରି କରୁଥିବାରୁ ସେମାନେ ଏହି ସୁଯୋଗ ହାତଛଡା କରିବାକୁ ଚାହାନ୍ତି ନାହିଁ ।
ଓଡିଶାର ପ୍ରବାସ ଫେରନ୍ତାଙ୍କ ମଧ୍ୟରୁ ମେକାନିକ/ମେସିନ ପରିଚାଳକ /ଟେକ୍ନିସିଆନ (୧୬.୫୩% ), ଲୁହା କଟିଂ/ୱେଲ୍ଡିଂ/ବେଣ୍ଡି/ଷ୍ଟ୍ରକଚର/ଫାବ୍ରିକେସନ (୧୨.୩୦%), ନିର୍ମାଣ (୧୧.୬୯%), ରୋଷେଇ ଓ ଘରକାମ (୫.୬୫%) ଡ୍ରାଇଭିଂ (୪.୪୪%), ଟେଲରିଂ (୪.୦୩%), କମ୍ପୁ୍ୟଟର କାମ (୩.୦୨%), ଇଲେକ୍ଟ୍ରିସିଆନ (୨.୪୨%), ହସ୍ପିଟାଲିଟି ଓ ହୋଟେଲ ମ୍ୟାନେଜମେଂଟ (୧.୮୧%)ରେ ବୃତିଗତ ଦକ୍ଷତା ହାସଲ କରିଛନ୍ତି ।
ଏହି ସର୍ବେକ୍ଷଣ ରିପୋର୍ଟରେ କିଛି ସୁପାରିଶ ମଧ୍ୟ ହୋଇଛି ।
ପ୍ରବାସ ଫେରନ୍ତାମାନେ କର୍ମସ୍ଥଳୀକୁ ଫେରି ଯିବାକୁ ଚାହୁଁଥିବାରୁ ରାଜ୍ୟ ସରକାର କରୋନା ମୁକ୍ତ ଫେରିବା ବ୍ୟବସ୍ଥା ଯୋଗାଇ ଦେବା ଉଚିତ । ଏଥିସହ ସେମାନଙ୍କୁ ଉପଯୁକ୍ତ ଆର୍ଥିକ ପ୍ୟାକେଜ ଦେବାକୁ ମଧ୍ୟ ପରାମର୍ଶ ଦିଆଯାଇଛି ।
ପ୍ରବାସରେ ପିଡିଏସ ସୁବିଧା ମିଳୁନଥିବାରୁ ସାରା ଦେଶରେ ପିଡିଏସ ସୁବିଧା ପାଇଁ ସରକାର ବ୍ୟବସ୍ଥା କରିବାକୁ ପରାମର୍ଶ ଦିଆଯାଇଛି ।
କ୍ୱାରେଣ୍ଟାଇନ ସାରିବା ପରେ ମିଳୁଥିବା ୨ ହଜାର ଟଙ୍କା ସବୁ ପ୍ରବାସୀଙ୍କୁ ଦେବା ପାଇଁ ପଦକ୍ଷେପ ନେବାକୁ ମଧ୍ୟ ପରାମର୍ଶ ଦିଆଯାଇଛି ।
ଜିଲ୍ଲା ୱାରି ଦକ୍ଷତା ଅନୁଯାୟୀ ତାଲିକା ପ୍ରସ୍ତୁତ କରି ସରକାରୀ ୱେବସାଇଟରେ ଉଲ୍ଲେଖ କରିବାକୁ ପରାମର୍ଶ ଦିଆଯାଇଛି । ଏହାଦ୍ୱାରା ସରକାରୀ ଓ ବେସରକାରୀ କ୍ଷେତ୍ରରେ ଆବଶ୍ୟକ ସ୍ଥଳେ ସେମାନଙ୍କୁ ଉପଯୋଗ କରା ଯାଇପାରିବ ।
ଆଗ୍ରହୀ କୁଶଳୀ ଶ୍ରମିକଙ୍କୁ ଦକ୍ଷତା ବିକାଶ ତାଲିମ ଦେବାର ବ୍ୟବସ୍ଥା କରିବା ଉଚିତ । ଦକ୍ଷତା ଚିହ୍ନଟରୁ ଜଣାପଡିଛି ପ୍ରବାସ ଫେରନ୍ତାମାନେ କିଛି ସୀମିତ କାମରେ ଦକ୍ଷ ।
ଓଡ଼ିଶା ସରକାର ସେମାନଙ୍କୁ ଆବଶ୍ୟକ କରିବେ ନାହିଁ । ତେବେ ରାଜ୍ୟର ଶିଳ୍ପ ଓ ବାଣିଜ୍ୟ କ୍ଷେତ୍ରରେ ସେମାନଙ୍କ ପାଇଁ ପ୍ରତ୍ୟକ୍ଷ ଓ ପରୋକ୍ଷ ନିଯୁକ୍ତି ସୁଯୋଗ ସୃଷ୍ଟି କରା ଯାଇପାରିବ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
